شه‌فه‌ق نيوز/ سه‌رچه‌وه‌يگ وه‌رپرس، ئاشكراى سه‌به‌بكار له‌ كه‌فتنه‌وه‌ى ئه‌و ته‌قينه‌وه‌يله‌ كرد ك روێدا له‌ شار كه‌ركوك و بويه‌ هووكار كوشيان و زه‌خمداركردن شماره‌يگ له‌ هاووڵاتيه‌يل بيتاوان ئه‌و شاره‌.
له‌ى باوه‌ته‌و، وه‌رپرسيگ له‌ سه‌ركردايه‌تى پۆليس كه‌ركوك ئه‌را ئه‌لعه‌ره‌بى ئه‌لجديد, جه‌خت له‌ ده‌سكه‌فتن تۆمار كامێرايه‌يل چه‌وديرى كرد ك له‌تى سه‌ياره‌يگ تۆيۆتاى چه‌رمگ ده‌ركه‌فتگه‌و چشته‌يليگ غه‌ريب له‌تيه‌و خرياسه‌ ناو حاويه‌يليگ زبڵدان ك له‌تى مينه‌يليگ تقينه‌سه‌و.
سه‌رچه‌وه‌گه‌ وت: ئه‌و هه‌ر شه‌ش ته‌قينه‌وه‌يله‌ ك روێدانه‌ له‌ناو حاويه‌ى زبڵدانه‌يل بويه‌و هيزه‌يل ئه‌منييش دووان تر له‌ناو حاويه‌يل پويچه‌ڵه‌و كردنه‌ و يه‌يش ده‌رخست ك حاڵ حازر مينه‌ى ئه‌و سه‌ياره‌ ئه‌كريه‌ێد ك له‌و كاميرايه‌يله‌ ده‌ركه‌فتگه‌ وه‌ل دو شماره‌ى يه‌كه‌مى له‌ تابلۆگه‌ێ.
